钦定古今图书集成/明伦汇编/氏族典/第126卷 > 陈珪
## 钦定古今图书集成/明伦汇编/氏族典/第126卷 > 陈珪

按《名山藏勋封记》：“泰宁侯陈珪，泰州人。以马军总旗
从开国，累燕山中护卫副千户。从夺九门，征雄取鄚，
击真定，援永平，战坝上，破杨村，鏖通州，应援蓟州，追
奔别山。洪武三十五年，以后军都督府佥事封奉天
靖难推诚宣力武臣、荣禄大夫、柱国、后军都督府右
都督同知，侯，禄千二百石，赐世券，身免二死，子免一
死”侯。十八年卒，追封靖国公，予谥。子玺自立功为指
挥使，先卒。次子愉嗣，以从北征失机死狱。二十二年，
玺子锺嗣。宣德五年，灏嗣，卒，无子。十年，锺次子瀛嗣。
正统十四年阵亡，无子，弟泾嗣。成化八年，桓嗣。弘治
七年，璇嗣。正德七年，儒嗣，卒，亡子。嘉靖十三年，桓次
子琏嗣，卒，亡子。二十四年，弟㻞嗣。四十年，良弼嗣。